Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 492

a) A társadalom – bevezetés A társadalmi különbségek fogalma. Bevezetés A Tegyünk egy lépést előre! gyakorlatot végezzük el, amely alkalmas a társadalmi különbségek érzékeltetésére. Feldolgozás Közös beszélgetés a gyakorlathoz tartozó kérdésekről. Lezárás A diákok kártyákat húznak, amelyeken a társadalom leírásában fontos fogalmak szerepelnek: aprófalvas vidék, munkanélküliség, hátrányos helyzet, megkülönböztetés, középosztály, szegények, alkoholizmus, mélyszegénység, foglalkozási hierarchia, nyugdíjas, iskolai végzettség, szociális segély stb. A diákoknak csoportosítanak (pl. földrajzi területi különbségek/anyagi helyzet/munkaerőpiac/deviancia/szubkultúra/társadalmi kirekesztés/fogyatékosság, ahány csoport lesz), és ez lehet a csoportalakítás alapja. Tanári magyarázat: Miről lesz szó ebben az epochában?

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes